CELEX: 62009CA0443
Language: el
Date: 2012-04-19 00:00:00
Title: Υπόθεση C-443/09: Απόφαση του Δικαστηρίου (τρίτο τμήμα) της 19ης Απριλίου 2012 [αίτηση του Tribunale Ordinario di Cosenza (Ιταλία) για την έκδοση προδικαστικής αποφάσεως] — CCIAA di Cosenza κατά Grillo Star Srl Fallimento (Οδηγία 2008/7/EK — Έμμεσοι φόροι επί των συγκεντρώσεων κεφαλαίων — Άρθρα 5, παράγραφος 1, στοιχείο γ', και 6, παράγραφος 1, στοιχείο ε' — Πεδίο εφαρμογής — Ετήσιο τέλος καταβαλλόμενο στα τοπικά Εμπορικά, Βιομηχανικά, Βιοτεχνικά και Γεωργικά Επιμελητήρια)

9.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 165/2
            
         Απόφαση του Δικαστηρίου (τρίτο τμήμα) της 19ης Απριλίου 2012 [αίτηση του Tribunale Ordinario di Cosenza (Ιταλία) για την έκδοση προδικαστικής αποφάσεως] — CCIAA di Cosenza κατά Grillo Star Srl Fallimento
   (Υπόθεση C-443/09) (1)
   
   (Οδηγία 2008/7/EK - Έμμεσοι φόροι επί των συγκεντρώσεων κεφαλαίων - Άρθρα 5, παράγραφος 1, στοιχείο γ', και 6, παράγραφος 1, στοιχείο ε' - Πεδίο εφαρμογής - Ετήσιο τέλος καταβαλλόμενο στα τοπικά Εμπορικά, Βιομηχανικά, Βιοτεχνικά και Γεωργικά Επιμελητήρια)
   2012/C 165/02
   Γλώσσα διαδικασίας: η ιταλική
   
      Αιτούν δικαστήριο
   
   Tribunale Ordinario di Cosenza
   
      Διάδικοι στην υπόθεση της κύριας δίκης
   
   CCIAA di Cosenza
   
      κατά
   
   Grillo Star Srl Fallimento
   
      Αντικείμενο
   
   Αίτηση έκδοσης προδικαστικής απόφασης — Tribunale di Cosenza — Ερμηνεία των άρθρων 5, στοιχείο γ', και 6, στοιχείο ε', της οδηγίας 2008/7/ΕΚ του Συμβουλίου, της 12ης Φεβρουαρίου 2008, περί των έμμεσων φόρων των επιβαλλόμενων επί των συγκεντρώσεων κεφαλαίων — Επιβολή ετήσιου τέλους λόγω της εγγραφής στο μητρώο εταιριών που τηρούν τα τοπικά Εμπορικά Επιμελητήρια — Ετήσιο τέλος καθοριζόμενο κατ’ αποκοπή — Έννοια των «φόρων οι οποίοι έχουν ανταποδοτικό χαρακτήρα»
   
      Διατακτικό
   
   Το άρθρο 5, παράγραφος 1, στοιχείο γ', της οδηγίας 2008/7/ΕΚ του Συμβουλίου, της 12ης Φεβρουαρίου 2008, περί των έμμεσων φόρων των επιβαλλόμενων επί των συγκεντρώσεων κεφαλαίων, έχει την έννοια ότι δεν αντιβαίνει στη διάταξη αυτή ένα ετήσιο τέλος όπως το επίμαχο στην υπόθεση της κύριας δίκης, το οποίο οφείλει να καταβάλλει ετησίως κάθε επιχείρηση λόγω της εγγραφής της στο μητρώο επιχειρήσεων, έστω και αν η εγγραφή αυτή έχει συστατικό χαρακτήρα για τις κεφαλαιουχικές εταιρίες και οι εταιρίες αυτές οφείλουν να το καταβάλλουν ακόμη και για την περίοδο κατά την οποία ασκούν απλώς προπαρασκευαστικές δραστηριότητες ενόψει της εκμετάλλευσης επιχείρησης.
   
      (1)  ΕΕ C 51 της 27.2.2010.